

**Мемлекеттiк басқару органдарын жарақтандыру үшiн ұйымдастыру iсiнiң техникасы және компьютерлер алу туралы**

Қазақстан Республикасы Министрлер Кабинетiнiң қаулысы 30 шiлде 1993 ж. N 650

      Инвестициялық жекешелендiру және тұрғын үй купондарын санау
мен есептеу жұмысын компьютерлендiрудi, автоматтандыруды қамтамасыз
ету, 1993-1995 жылдарға арналған мемлекет меншiгiнен алу және
жекешелендiрудiң ұлттық бағдарламасын (II кезең) жүзеге асыруға
байланысты аукциондар мен коммерциялық конкурстарды ұйымдастыру
мақсатында Қазақстан Республикасының Министрлер Кабинетi
қаулы етедi:
  
      1. Қазақстан Республикасының Мемлекеттiк мүлiк жөнiндегi
мемлекеттiк комитетi, Өнеркәсiп министрлiгi мемлекеттiк басқарма
органдарын жарақтандыру үшiн ұйымдастыру iсiнiң техникасын және
компьютерлер алуға базалық салалар кәсiпорындары есебiнен 4 млн.
АҚШ доллары мөлшерiнде валютамен қаржыландыруды қамтамасыз
етсiн.
  
      2. Кәсiпорындардың сатып алынған компьютерлiк техникаға
төлеу есебiне Қазақстан Республикасының Мемлекеттiк мүлiк
жөнiндегi мемлекеттiк комитетiмен және Өнеркәсiп министрлiгiмен
келiсiлген сомада валюта аударуына рұқсат берiлсiн.
  
      Қазақстан Республикасының Өнеркәсiп министрлiгi

кәсiпорындардың тiзбесiн және аударылатын валютаның көлемiн
әзiрлесiн.
3. Қазақстан Республикасының Мемлекеттiк мүлiк жөнiндегi
мемлекеттiк комитетi "Жекешелендiру" республикалық
ақпараттық-есептеу жүйесiн жасауға берiлген техникалық тапсырмаға
сәйкес сатып алынған техниканы мемлекеттiк басқару органдарына
бөлiп берсiн.
Қазақстан Республикасының
Премьер-министрi

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК